Biden bën thirrje për luftë kundër kancerit
Nënpresidenti Biden po merr pjesë në Forumin Ekonomik Botëror, në Davos të Zvicrës
Zëvendëspresidenti Joe Biden i ka bërë thirrje administratës së ardhshme amerikane të vazhdojë mbështetjen për luftën kundër kancerit. Kanceri i trurit i mori jetën të birit, Beau, dhe zoti Biden nuk mori pjesë në garën presidenciale. Ai foli dje në Forumin Ekonomik Botëror në Zvicër, një ditë para çeljes së konferencës vjetore. Zoti Biden u është bashkuar udhëheqësve politikë dhe ekonomikë, ekspertëve të teknologjisë dhe personaliteteve që janë mbledhur këtë javë në Davos-in turistik për të diskutuar çështje globale, avancimet teknologjike, sigurinë dhe çështje të tjera me interes publik. Në fjalën e tij, zoti Biden i bëri thirrje administratës së ardhshme të mbështesë nismën e tij që synon eliminimin e kancerit. , tha ai. Forumi Ekonomik Botëror, i krijuar në vitin 1971, mblidhet ndërsa në botë po shtohen ndjenjat populiste dhe anti-emigracionit. , deklaroi zoti Klaus Schwab. Themeluesi i Forumit thotë se këto zhvillime janë cytur nga pakënaqësia e një brezi të ri dhe nga frika për të ardhmen. tha zoti Schwab. Forumi nderoi dje violinisten gjermane Anne-Sophie Mutter, këngëtaren Shakira dhe aktorin amerikan Forest Whitaker, për përpjekjet e tyre kundër urisë në botë, për nxitjen e arsimit, paqes dhe pajtimit. tha zoti Whitaker. Në listën e të ftuarve të këtij viti janë edhe Sekretari i Shtetit, John Kerry, ish-Zëvendëspresidenti Al Gore, Presidenti kinez Xi Jinping dhe shefja e Fondit Monetar Ndërkombëtar Christine Lagarde.